మెగాస్టార్ చిరంజీవి చేతుల మీదుగా ఇంద్రసేన మూవీ ఫస్ట్ లుక్ రిలీజ్ అయింది. బిచ్చగాడు మూవీతో తెలుగులో స్టార్ హీరోల సరసన నిలబడిన విజయ్ ఆంటోని ఈ సినిమాలోనూ హీరోగా నటిస్తున్నారు. శ్రీనివాసన్ డైరెక్ట్ చేస్తున్న ఈ సినిమా తమిళంలో అన్నాదురైగా.. తెలుగులో ఇంద్రసేనగా తెరకెక్కుతోంది. ఈ కార్యక్రమంలో భాగంగా చిరంజీవి మాట్లాడుతూ... తనకు ఎంతో ఆప్తురాలైన రాధిక నిర్మిస్తున్న సినిమా అని, ఈ చిత్రం మంచి విజయం సాధించాలని కోరుకుంటున్నట్లు తెలిపారు. సంగీత దర్శకుడైన విజయ్ ఆంటోని నటుడిగా సత్తా నిరూపించుకున్నారు, ప్రస్తుతం ఈ చిత్రానికి ఎడిటింగ్ బాధ్యతలు కూడా నిర్వర్తిస్తున్నారని ఆయన ప్రయత్నం సక్సెస్ కావాలని కోరుకుంటున్నట్టు చిరు తెలిపారు. ఈ చిత్రంలో విజయ్ ద్విపాత్రాభినయం చేస్తున్నారు. ఒక పాత్రలో తాగుబోతుగా, మరో పాత్రలో టీచర్గా విజయ్ ఆంటోనీ కనిపించనున్నారు. ఈ చిత్రం షూటింగ్ పూర్తి చేసుకుని పోస్టు ప్రొడక్షన్ పనులు జరుపుకుంటోంది. రాధికా శరత్ కుమార్, విజయ్ ఆంటోని సంయుక్తంగా ఈ సినిమాను నిర్మిస్తున్నారు.
megastar chiranjeevi chetula meedugaa indrasena moovee fust luk rillees ayindi. bicchagaadu mooveetho telugulo star heerola sarasana nilabadina vijay antoni ee cinemaaloonuu heeroga natistunnaaru. srinivasan direct chestunna ee sinima tamilamlo annaaduraigaa.. telugulo indrasenagaa terakekkutondi. ee kaaryakramamlo bhagamga chiranjeevi maatlaadutuu... tanaku entho aapturaalaina raadhika nirmistunna sinima ani, ee chitram manchi vijayam saadhinchaalani korukuntunnatlu telipaaru. sangeeta darsakudaina vijay antoni natudigaa satta niroopinchukunnaaru, prastutam ee chitraaniki editing baadhyatalu kuudaa nirvartistunnaarana aayana prayatnam suxes kaavaalani korukuntunnattu chiru telipaaru. ee chitramlo vijay dwipaatraabhinayam chestunnaru. oka paatralo taagubotugaa, maro paatralo teacherga vijay antony kanipinchanunnaaru. ee chitram shooting puurti chesukuni postu production panulu jarupukuntondi. radhika sharat kumar, vijay antoni samyuktamgaa ee sinimaanu nirmistunnaaru.